|  |
| --- |
|  Eelnõu**NARVA LINNAVALITSUS** |

**KORRALDUS**

|  |  |
| --- | --- |
| Narva |   …………. 2023.a. nr  |
|  |  |
|  |  |

**Ehitusloa andmine (Turu tn 1)**

1. **ASJAOLUD JA MENETLUSE KÄIK**

14.09.2023 ehitisregistri elektroonilisse keskkonda laekus läbi vaatamiseks ehitusloa taotlus nr 2311271/14916 Turu tn 1 kinnistul, katastritunnus 51105:004:0076, asuva kunstikooli hoone ehitisregistri koodiga 118009091 ning majanduskuuri hoone ehitisregistri koodiga 118009092, lammutamiseks koos ehitise lammutamise ehitusprojektiga, töö nr 261, projekteerija Crushtec OÜ.

Ehitusloa taotluse menetlus toimus ehitisregistris nr 388414 all. Menetlusse oli kaasatud Haridus- ja Teadusministeerium, Telia Eesti Aktsiaselts, Osaühing VKG Elektrivõrgud, Aktsiaselts Narva Soojusvõrk, Aktsiaselts Narva Vesi, naaberkinnistute omanike esindajad – Joala tn 5 korteriühistu ning korteriühistu Nartur-3, Narva Linnavalitsuse Arhitektuuri- ja Linnaplaneerimise Ameti ning Narva Linnavalitsuse Linnamajandusameti spetsialistid. Esitatud dokumentatsioonis olid avastatud puudused ning taotlus koos ehitusprojektiga on tagastatud puuduste kõrvaldamiseks.

17.10.2023 ehitusloa taotlus nr 2311271/14916 v03 on taasesitatud edaspidiseks menetlemiseks. 20.10.2023 kõik menetlusse kaasatud isikud kooskõlastasid ning avaldasid oma arvamuse ehitusloa eelnõu kohta.

Narva Linnavalitsus otsustab keskkonnamõju hindamise algatamise vajaduse EhS § 42 lõike 2 alusel. Keskkonnamõju hindamise menetlusi käesolevalt ei kohaldata vastavalt keskkonnamõju hindamise ja keskkonnajuhtimissüsteemi seaduse (edaspidi KeHJS) § 6 lõikele 2´3, kuna kavandatav tegevus ei kuulu KeHJS § 6 lõikes 1 ja 2 ning Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ esitatud tegevuste nimistusse ning see üksi ega koostoimes muu tegevusega ei mõjuta Natura 2000 võrgustiku ala või kaitstavat loodusobjekti.

26.10.2023 kõik kaasatud menetlusosalejad väljendasid oma arvamuse ja/või kooskõlastasid ehitusloa eelnõu.

Narva Linnavalitsuse Arhitektuuri- ja Linnaplaneerimise Amet kooskõlastas märkustega:

„Enne ehitustööde alustamist kooskõlastada tellijaga ning naaberkinnistu omanikega ehitustööde organiseerimise kava, milles on määratud vähemalt ehitustööde teostamise meetodid, ehitusplatsi piirdeaia asukoht ning ehitustööde teostamise ajaks liikluskorraldus (EVS 932:2017). Ehitustööde käigus tuleb järgida kehtiva Narva linna heakorra eeskirja § 9 sätestatud nõudeid. Ehitustööde läbiviimisel ei tohi rikkuda teistele isikutele kuuluvaid asjaõigusi. EhS § 12 lg 1, 3 kohaselt tuleb ehitada ehitusprojekti kohaselt, järgides ehitise ja ehitamise kohta kehtivaid nõudeid ning ehitamisel tuleb arvestada ehitamisest mõjutatud isikute õigusi ning rakendada abinõusid nende õiguste ülemäärase kahjustamise vastu“.

Ehitusprojekti SV osas: failis „dokumentide nimekiri“ toodud failide arv viia vastavusse tegelikult edastatud failide arvuga ning eemaldada liigne fail nimetusega „seletuskiri“.

Narva Linnavalitsuse Linnamajandusamet kooskõlastas märkusega „Liikluskorraldus: vastuväiteid ei ole tingimusel, et enne tööde alustamisest tuleb koostada ning kooskõlastada liikluskorraldusskeem.“

Seega takistusi taotlusele lisatud ehitusprojekti alusel ehitusloa andmiseks ei ole. Ehitusprojekt vastab sätestatud nõuetele, ehitisele ja ehitamisele esitatud nõuetele. Ehitusseadustiku § 44 märgitud ehitusloa andmisest keeldumise põhjused puuduvad.

**2. ÕIGUSLIKUD ALUSED**

2.1. Ehitusseadustiku § 39 lõike 1 kohaselt ehitusloa annab kohaliku omavalitsuse üksus, kui seaduses ei ole sätestatud teisiti.

2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või andmisest keeldumine.

**3. OTSUS**

3.1. Anda ehitusluba Turu tn 1 kinnistul, katastritunnus 51105:004:0076, asuva kunstikooli hoone ehitisregistri koodiga 118009091 ning majanduskuuri hoone ehitisregistri koodiga 118009092, lammutamiseks.

3.2. Kohustada ehitustööde tellijat tagama märkuste täitmine, mis on käesoleva korralduse punktis 1 esitatud Narva Linnavalitsuse Arhitektuuri- ja Linnaplaneerimise Ameti ja Narva Linnavalitsuse Linnamajandusameti poolt.

**4. RAKENDUSSÄTTED**

4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Jaan Toots Üllar Kaljuste

Linnapea Linnasekretär